**Lliurament de la Medalla de la Ciutat del Prat a l’Hospital de Bellvitge**

**La sala de Plens de l’Ajuntament del Prat acollirà l’acte de lliurament de la Medalla de la ciutat a l’Hospital Universitari de Bellvitge, coincidint amb el seu 50è aniversari.**

Enguany, la Medalla de la Ciutat del Prat reconeixerà la important tasca de l’Hospital Universitari de Bellvitge en l’àmbit mèdic i sociosanitari, coincidint amb el 50è aniversari del centre. La sala de Plens de l’Ajuntament del Prat acollirà l’acte de lliurament del guardó divendres vinent, 21 de setembre, a les 18 hores.

L’entrega d’aquest reconeixement a l’Hospital de Bellvitge es va aprovar per unanimitat al ple municipal del Prat el passat mes de setembre. Bellvitge és el centre hospitalari de referència per a la ciutadania del Prat, a més de desenvolupar un paper cabdal en l’àmbit mèdic i sanitari arreu del país.

El lliurament de la Medalla de Ciutat a l’Hospital de Bellvitge anirà a càrrec de l’alcalde del Prat, Lluís Mijoler. En representació de l’hospital, recollirà aquest reconeixement la gerent territorial de la Regio Sanitària Metropolitana Sud, la Dra. Montserrat Figuerola.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Lliurament de la Medalla de la Ciutat a l’Hospital de Bellvitge |
| **DIA:** | Divendres, 21 d’octubre |
| **HORA:** | 18 h |
|  |  |
| **LLOC:** | Casa de la Vila, Saló de Plens (Plaça de la Vila, 1). |
|  |  |
|  |  |

**El Prat de Llobregat, 20 d’octubre de 2022**